
A Szervezeti és Működési Szabályzat (a továbbiakban: SZMSZ) célja, hogy meghatározza az intézmény szervezeti felépítését, az intézmény működésének belső rendjét, a külső kapcsolatait, annak érdekében, hogy a cél- és feladatrendszer megvalósítható legyen.

A szabályzat hatálya kiterjed az intézmény minden munkavállalójára.

Az intézmény neve: Dunavecse Város Önkormányzat Dr. Kolozs Gergely Kistérségi Egészségügyi Centrum

Az intézmény székhelye: 6087. Dunavecse Vasút u. 8.

Alapítója: Dunavecse Város Önkormányzata Képviselő-testülete

Az Alapítás éve: 1966. szeptember 06.

Az irányító szerv neve, székhelye: Dunavecse Város Önkormányzat Képviselő – testülete, Dunavecse, Fő út 43.

Felügyeleti szerv:
· Fenntartó: Dunavecse Város Önkormányzata
· Dunavecse Város Jegyzője
· Szakmai: Bács-Kiskun Megyei Kormányhivatal 
· Nemzeti Egészségbiztosítási Alapkezelő- Szakigazgatási Szerv
· Népegészségügyi Szakigazgatási Szerv Szociális és Gyámhivatala
· EFI: OKFÖ, Népegészségügyi Szervezési Főosztály
  
Jogállása: Önálló jogi személy, vezetőjét Dunavecse város Képviselő- testülete nevezi ki.

Gazdasági jogköre: önállóan működő költségvetési szerv

Működési terület: 
· A Kistérségi Egészségügyi Centrum vonatkozásában: Tass – Szalkszentmárton – Dunavecse – Kunszentmiklós – Apostag – Dunaegyháza  - Újsolt – Solt helységek lakosainak egészségügyi ellátása.
· Az egészségfejlesztési Iroda vonatkozásában: Tass – Szalkszentmárton – Dunavecse – Kunszentmiklós – Apostag – Dunaegyháza  - Újsolt – Solt – Kunpeszér - Kunadacs helységek lakosainak
 
A feladat ellátást szolgáló vagyon: Egészségügyi Centrum 

Az intézmény képviselete: Az intézmény, mint jogi személy képviseletére a külső szervek előtt az intézmény vezetője jogosult, melyet írásos megbízásban átruházhat.

Az intézmény vezetőjének kinevezési rendje: A vezetői megbízást a Képviselő-testület adja a Kjt. 23.§-a alapján

A tömegtájékoztatói eszközök munkatársaival való kapcsolat szabályai: 

Az intézmény egészét érintő kérdésekben a tájékoztatás joga az intézményvezetőé.

A szakrendelések, gondozók, szolgálatok, szervezeti egységek orvosai, vezetői saját hatáskörükben olyan kérdésekben nyilatkozhatnak, amely - általánosságban - szakmai tevékenységükkel függ össze. 
Adott beteggel, az ellátással kapcsolatos ügyekben a médiát csak az intézményvezető, vagy az erre tőle megbízást kapott személy tájékoztathatja! 
A közölt adatok szakszerűségéért és valódiságáért a nyilatkozatot adó dolgozó felel. 
A nyilatkozat megtételekor minden esetben tekintettel kell lenni a sajtótörvény rendelkezésein túlmenően a titoktartásra vonatkozó rendelkezésekre, valamint az intézmény jó hírnevére és törvényes érdekeire.

Az intézmény működésének forrásai:
· finanszírozási bevételek
· önkormányzati támogatás
· EFI bevételei: egyéb működési célú támogatások államháztartáson belülre (Belügyminisztérium)
· egyéb bevételek: munka-egészségügyi szűrővizsgálatok bevételei, jogszabályok alapján térítésköteles ellátások bevételei, helységek bérbeadásából származó bevételek) 


SZMSZ hatálya: Az intézmény számára jogszabályokban, testületi döntésekben megfogalmazott feladat- és hatásköri, szervezeti és működési előírásokat a jelen SZMSZ-ben foglaltak figyelembevételével kell alkalmazni. 
Hatálya kiterjed: 
· az intézmény vezetőire,
· az intézmény dolgozóira,
· az intézmény szolgáltatásait igénybe vevőkre (a házirend, a betegbeutalási rend, illetve az ellátással kapcsolatos egyéb szabályok vonatkozásában),
· az intézménnyel egészségügyi, gazdasági vagy azt segítő szolgáltatások ellátására vállalkozói jogviszonyban állókra.

Az SZMSZ a Képviselő-testület jóváhagyásával lép hatályba.
Az SZMSZ az Intézmény Minőségirányítási Rendszerének alapdokumentuma. 

Az intézmény feladatait egészségügyi szolgálati jogviszonyban álló alkalmazottakkal, személyes közreműködőkkel, vagy a jogszabályokban megfelelő keretek között megbízás útján látja el.

· szervezeti tagozódása szerint az orvosi szakmákban végzi a lakosság szakorvosi gyógyító-megelőző ellátását és gondozását
·  Tass – Szalkszentmárton – Dunavecse – Kunszentmiklós – Apostag – Dunaegyháza     - Újsolt – Solt felnőtt és gyermek lakosságának betegvizsgálatát, gyógykezelését és gondozását
· Egészségfejlesztési Irodát (EFI) működtet
      
Az intézmény tevékenységi besorolása szakfeladatrend szerint

· 072210 – Járóbetegek gyógyító szakellátás
· 074031 – Család és nővédelmi egészségügyi gondozás
· 074032 – Ifjúság-egészségügyi gondozás
· 074054 – Komplex egészségfejlesztő, prevenciós programok
[bookmark: _Toc11231088]4.  A Dr. Kolozs Gergely Kistérségi Egészségügyi Centrum szervezeti felépítése

Az intézmény egészének létszámkeretét a költségvetési törvény figyelembevételével a testület határozza meg. 

· az intézmény egyszemélyi felelős vezetője az intézményvezető főorvos
· az intézményvezető kinevezője Dunavecse Város Képviselő-testülete
· vezeti és képviseli az intézményt, irányítja az önálló és átruházott hatáskörben feladataiba tartozó tevékenységeket
· gyakorolja a munkáltatói jogokat
· kapcsolatot tart a társintézményekkel, helyi, területi és országos szakmai szervezetekkel. Kiemelt kötelezettsége a fenntartó Önkormányzat, Nemzeti Egészségbiztosítási Alapkezelő- Szakigazgatási Szerve és a Bács-Kiskun Megyei Kormányhivatal Népegészségügyi Szakigazgatási Szerve kecskeméti szervezetének vezetőjével való kapcsolattartás.
· támogatja az intézmény munkáját segítő testületek, szervezetek, közösségek tevékenységét
· folyamatosan értékeli a vezetés, a szervezeti egységek, az intézmény tevékenységét

Felelős:
· az egészségügyi törvény és más, az alaptevékenységére vonatkozó hatályos jogszabályok betartásáért,
· az intézet szakmai működéséért, etikai helyzetéért, gazdálkodásáért,
· a személyügyi feladatok ellátásáért,
· a munkafeltételek biztosításáért és folyamatos javításáért,
· a munkavédelmi, tűzvédelmi rendelkezések végrehajtásáért és betartásáért

4.1.1. Orvos szakmai

Alapvető feladata a szakasszisztencia, orvosok, technikai dolgozók, gondozók vezetése, a szakrendelési-szociális munka irányítása és ellenőrzése.
Ennek érdekében:
· A fenntartóval egyeztetve előkészíti, megszervezi az intézmény szakmai programjának kialakítását, elkészíti, vagy elkészítteti, döntésre előterjeszti a szakmai program minőségirányítási és egyenlő hozzáférési program tervezetét, módosítását.
· A programot a kapcsolódó törvényekben, rendeletekben előírt módon a dolgozók közösségével elfogadtatja, majd a fenntartóval jóváhagyatja. 
· A törvényi változásokat követi és ennek megfelelően változtatja az intézmény működési rendjét
· Évente írásos beszámolót készít a fenntartónak a szakmai munkáról a tervezet programok végrehajtásáról. 
· Éves munkatervet készít, melyben rögzíti a tervezett szakorvosi működést, az adott évre szükséges humánerőforrást, javaslatokat dolgoz ki egyéb nem kötelezően ellátandó rendelésekre, szolgáltatásokra. A munkatervben javaslatokat egyezteti az érintett dolgozókkal, jóváhagyásra beterjeszti a fenntartónak.
· Irányítja és szervezi a kapcsolattartást a térségben működő háziorvosokkal, egészségügyi szereplőkkel.
· Irányítja az Egészségfejlesztési Iroda működését, és részt vesz a szakmai program kialakításában
· Orvos szakmai irányelvek meghatározása, a beruházási, felújítási tervek éves költségvetés elkészítéséhez
· Az egyes dolgozóknak folyamatosan kidolgozza a foglalkozási terveiket, annak érdekében, hogy a dolgozók munkaideje megfelelően legyen kitöltve.
· Elkészíti, elkészítteti az intézmény házirendjének, belső működési szabályzatának, SZMSZ-nek tervezetét, módosítását, és gondoskodik annak megvitatásáról és elfogadásáról az erre jogosult fórumokon.
· Biztosítja a dolgozók közösségei számára a törvénynek megfelelő demokratikus jogokat. 
· Gondoskodik a munkaértekezletek megszervezéséről, biztosítja döntések megfelelő előkészítését, végrehajtását, az intézményen belüli információ-áramlást.
· Biztosítja, hogy az intézmény valamennyi dolgozója megismerje a legfontosabb dokumentumokat, ellenőrzi ezek előírásainak betartását, szellemének érvényesülését.
· Elkészíti az intézmény hosszú távú szakmai és beruházási stratégiai, PR és marketing tervét.


· Felméri a térség elvárásait annak érdekében, megfelelő tervezettséggel tudja az intézményt indítani, szakmai munkáját fejleszteni.
· Törekszik minőségbiztosítási rendszer szemlélete alapján tervezni a folyamatokat, végezni, ellenőrizni, elemezni és értékelni az intézményben folyó tevékenységet.
· Az elemzések és tapasztalatok, valamint a vezetők és felelősök beszámolói alapján félévkor és év végén rendszeresen, a meghatározott alkalmakkor pedig külön is értékeli az intézmény egészének munkáját, az értékelést a dolgozókkal megismerteti.
· Elkészíti az intézmény dolgozóira vonatkozó teljesítmény értékelést.
· A kiemelkedő, illetve tartósan jó munkát végző dolgozókat az intézmény belső szabályzataiban rögzített egyeztetési kötelezettségek betartásával jegyzőkönyvi dicséretben, pénzjutalomban részesítheti, kitüntetésre felterjesztheti.
· Gondoskodik a munkafegyelem, megtartásáról, a munkaköri feladatait vétkesen megszegő dolgozó törvényes felelősségre vonásáról.
· Gondoskodik a szakorvosi munka tárgyi-, személyi- és szervezeti feltételeinek biztosításáról.
· Biztosítja a munka egészséges és biztonságos feltételeit.
· Részt vesz vezetői, szakmai továbbképzéseken.
· Felelős a munkahelyi balesetek megelőzéséért.
· Gondoskodik az intézményre vonatkozó rendeletek, utasítások, jogszabályok végrehajtásáról, illetve betartásáról.
· Gondoskodik a munkavédelmi és tűzvédelmi utasítások betartásáról.
· Tanulmányozza és értékeli a betegek és a lakosság véleményét az intézmények működésével kapcsolatban.
· Figyelemmel kíséri a pályázati lehetőségeket, ezekről összesítést készít a Polgármester számára
· Feladata az intézmény irányítása, szervezeti egységek feladatainak meghatározása, összehangolása, ellenőrzése.
· Feladata az egészségügyi szolgáltatás nyújtására jogosító működési engedélyek beszerzése.
· Gondoskodik a szakmai minimumfeltételek végrehajtásáról.
· Ellátja a védőnői (anya-, csecsemő – és gyermekvédelem) szolgálattal kapcsolatos feladatokat.
· Előkészíti az Egészségügyi Centrumot érintő képviselő-testületi döntések anyagát.

4.1.2. Munkaerő gazdálkodási (személyzeti, munkáltatói)

· Elkészíti az intézmény munkaerő gazdálkodási tervét, annak alapján a betöltetlen állásokra pályázatot hirdet, lebonyolítja a pályázati eljárást. A létszámgazdálkodást a fenntartó által megállapított szempontok alapján végzi.
· Külön jogszabályban előírt feltételek szerint kinevezi az intézmény dolgozóit, gyakorolja felettük a munkáltatói jogkört.
· Elkészíti az intézmény vezetőségével és az alkalmazottakkal egyeztetett munkaköri leírásokat.
· Ellenőrzi a dolgozók munkaviszonyával kapcsolatos nyilvántartások vezetését
· Kijelöli az ellátandó feladatok felelőseit.
· Engedélyezi a szabadságokat.
· Az alkalmazottak foglalkoztatására, élet- és munkakörülményeire vonatkozó döntéseknél gyakorolja a jogszabály által előírt egyeztetési kötelezettségeket.
· Megbízza a következő (a vonatkozó egyeztetések után): 
· vezetőket:	intézetvezető helyettes, csoportvezető főnővért, felelősöket.

4.1.3. Gazdálkodási

· A fenntartó által biztosított költségvetés keretein belül, az abban foglaltakat figyelembe véve gazdálkodik. Gazdálkodási jogkörét a gazdálkodásra vonatkozó jogszabályok / különös tekintettel az ÁMR, ÁHT/, valamint a Dunavecse Város Önkormányzat költségvetési rendelete szerint gyakorolja.
· A gazdálkodási év előkészítéseként – az önkormányzat gazdálkodási csoportvezetővel
·  – segít elkészíteni, javaslatot tesz a következő évi költségvetésre, ahhoz adatokat szolgáltat, amit a fenntartó által meghatározott módon benyújt.
· Az év folyamán rendszeresen figyelemmel kíséri az előirányzatok teljesítését.
· Folyamatosan gondoskodik az intézmény takarékos gazdálkodásáról.
· Évente beszámol a költségvetés teljesítéséről a fenntartónak, illetve a belső szabályzatok rendelkezése szerint az erre hivatott intézményi fórumoknak.
· A kötelező bevétel teljesítését követően – a fenntartói intézkedések figyelembevételével – önállóan rendelkezik az intézmény létesítményeinek és eszközeinek hasznosításáról, szerződéses bérbeadásáról. Dönt a többletbevételek és tartalékok felosztásáról.
· Gyakorolja az aláírási, kötelezettség vállalási, kiadmányozási és rendelkezési jogkört.
· Segíti az intézmény vagyonára vonatkozó leltárt, ellenőrzi annak valódiságát. Segíti az esedékes selejtezési eljárásokat az erre vonatkozó jogszabályok betartatásával.
· A rendkívüli eseményt (betörés, baleset, elemi kár, stb.) azonnal jelenti a fenntartónak, annak elhárításáról intézkedik.
· Munkáltatója felé személyét illetően vagyon-nyilatkozatot tesz.
· Felelős a feladatai ellátásához az intézmény használatába adott vagyon rendeltetésszerű igénybevételéért.
· Felel az alapító okiratban előírt tevékenységek jogszabályban meghatározott teljesítéséért, megfelelő ellátásáért, az intézmény gazdálkodásában a szakmai hatékonyság és a gazdaságosság követelményeinek érvényesítéséért.
· Felelős a tervezési, beszámolási, információszolgáltatási kötelezettség teljesítéséért, és hitelességéért, a gazdálkodási felelősségek és kötelezettségek összhangjáért.
· Felelős a folyamatban épített, előzetes és utólagos vezetői ellenőrzés hatékony működtetéséért. Az éves beszámoló keretében köteles beszámolni a folyamatba épített, előzetes és utólagos vezetői ellenőrzések működtetéséről.
· Köteles olyan szabályzatokat kiadni, folyamatokat kialakítani és működtetni a szervezeten belül, amelyek biztosítják a rendelkezésre álló források szabályszerű, szabályozott, gazdaságos, hatékony és eredményes felhasználását.
· Köteles folyamatosan karbantartani az intézmény ellenőrzési nyomvonalát.
· Köteles a kockázati tényezők figyelembevételével kockázatelemzést végezni, végeztetni és kockázatkezelési rendszert működtetni.
· Köteles törekedni a minél nagyobb saját bevételhez vezető tevékenységek kialakításában, működtetésében

4.1.4. Adminisztrációs

· Szervezi az intézmény ügyviteli munkáját az érvényes jogszabályok szerint.
· Elkészíti, elkészítteti az intézmény statisztikáját.
· Gondoskodik az iratok iktatásáról, megfelelő határidőn belüli elintézéséről.
· Megszervezi, ellenőrzi az iratok selejtezését.
· A beteg nyilvántartások vezetését rendszeresen ellenőrzi.
· Eleget tesz információ-szolgáltatási kötelezettségének az adatvédelmi törvény betartásával. 
· Bármilyen külső szerv által kért adatszolgáltatásról tájékoztatja a fenntartót.
· Folyamatosan figyelemmel kíséri a központi, térségi és helyi egészségügyi intézkedéseket, ezekről naprakészen tájékozott.
· Intézkedik a folyamatosan érkezett jogszabályok (központi és testületi határozatok) rendeletek megismertetéséről és végrehajtásáról.
· Ellenőrzi az intézménybe felvett betegek, nyilvántartását, a szükséges nyomtatványok használatát.
· Megszervezi és irányítja az intézet minőségirányítási rendszerének kidolgozását, rendszeres aktualizálását.

· A jogszabály eltérő rendelkezésének hiányában a vezető – helyettes megbízása, a megbízás visszavonása, illetve felettük az egyéb munkáltatói jogok gyakorlása.
· Az intézmény szakmai osztályai vezetőinek megbízása, illetve a megbízás visszavonása.
· Az intézményben dolgozók munkaköri leírásának meghatározása
· a jogszabály eltérő rendelkezésének hiányában az intézményi szabályzatok jóváhagyása.
· Az intézmények tevékenysége elleni panasz megvizsgálása, elintézése.
· A munkáltatói jogkör gyakorlása a közvetlen irányítása alá tartozó valamennyi orvos, egyéb egészségügyi szakdolgozó, és technikai dolgozó tekintetében.
· Ellenőrzési és beszámoltatási jogköre van intézmény egészére.
· Jogosult az intézmények képviseletére az intézményeket érintő valamennyi ügyben.

· felel az intézmény gazdálkodásának és működőképességének biztosításáért;
· a munkáltatói intézkedések szakszerűségéért;
· a gyógyító – megelőző ellátásért, annak szakmai színvonaláért;
· a rendelési idők betartásáért;
· a betegcentrikus szemlélet kialakításáért;
· a mindenkori hatályos jogszabályok és képviselő–testületi döntések végrehajtásáért;
· az intézményben folyó szakmai munkáért, a munka színvonaláért, a minőségbiztosításért;
· költségvetési-gazdálkodási tevékenységért /azért, hogy az intézmény mindenkor az éves költségvetési rendeletben megadott kereten belül, az ellátandó feladatokat figyelembe véve takarékosan és racionálisan gazdálkodjon és működjön;
· az intézmény törvény- és jogszerű működéséért.

· a felügyeleti szervekhez, hatóságokhoz, társszervekhez küldött intézményi iratokon;
· kötelezettségvállalási és utalványozási joga van az önkormányzat számviteli rendjében meghatározottak alapján;
· az intézményt érintő belső utasításokon, szabályzatokon;
· ellenőrzési és beszámoltatási jogköre van az intézmény egészére.

· Az intézményvezető általános helyettese, e feladatkörében együttműködik a csoportvezető főnővérrel.
· Az irányítása alá tartozó szakdolgozók, takarítók és egyéb technikai dolgozók munkájának tervezése, szervezése, irányítása.
· A feladatokhoz igazodó létszám biztosítása átszervezéssel, munkaszervezéssel.
· betartja és betartatja a munkavédelmi-, tűzvédelmi-, környezetvédelmi előírásokat, szabályokat.
· Felügyeli az intézmény közös használatú helyiségeinek tisztaságát, rendjét, a takarítási protokollok betartását, rendellenesség esetén jelent a vezetőnek. 
· Felelős a szakdolgozókra vonatkozó etikai elvárások és munkafegyelem betartásáért, betartatásáért.
· Felelős az általa kiadott intézkedések realitásáért és a végrehajtás ellenőrzéséért.
· A közvetlen irányítása alá tartozó alkalmazottak munkaköri leírásának elkészítése.
· Tanulmányozza és értékeli a lakosság, a betegek véleményét az egészségügyi centrum működésével kapcsolatban.
· A csoportvezető főnővér távollétében intézi az intézmény anyagbeszerzéseit, betartva a beszerzési szabályzat rendelkezéseit.
· Megrendeli a szükséges javításokat.
· Az intézmény vonatkozásában rendszeres információt nyújt az intézmény vezetőjének.
· Az intézményvezető távollétében, annak teljes joggal felruházott helyettese, ide nem értve az intézmény szempontjából stratégiai-, valamint a költségvetésben nem tervezett - ill. jelentős kiadásokkal járó egyéb döntéseket. ilyen esetekben telefonon konzultál az intézmény vezetőjével. amennyiben az intézmény vezetője nem elérhető, konzultál a fenntartó önkormányzattal, annak vezetőjével.
· Havária esetén, az intézmény vezetőjének távollétében teljes jogkörrel intézkedik. 

· Az intézmény dolgozóinak közvetlen irányítója, e feladatkörében együttműködik az intézményvezető helyettessel.
· Az irányítása alá tartozó szakdolgozók, intézményvezető helyettes távolléte esetén a takarítók és egyéb technikai dolgozók munkájának tervezése, szervezése, irányítása.
· A feladatokhoz igazodó létszám biztosítása átszervezéssel, munkaszervezéssel.
· Betartja és betartatja a munkavédelmi-, tűzvédelmi-, környezetvédelmi előírásokat, szabályokat.
· Felügyeli az intézmény közös használatú helyiségeinek tisztaságát, rendjét, a takarítási protokollok betartását, rendellenesség esetén jelent a vezetőnek. 
· Felelős a szakdolgozókra vonatkozó etikai elvárások és munkafegyelem betartásáért, betartatásáért.
· Felelős az általa kiadott intézkedések realitásáért és a végrehajtás ellenőrzéséért.
· Tanulmányozza és értékeli a lakosság, a betegek véleményét az Egészségügyi Centrum működésével kapcsolatban
· Intézi az Intézmény anyagbeszerzéseit, betartva a Beszerzési Szabályzat rendelkezéseit.
· Az intézményvezető helyettes távollétében megrendeli a szükséges javításokat.
· Az intézmény vonatkozásában rendszeres információt nyújt az intézmény vezetőjének.
· Munkaköri leírása – egyéb teendőivel együtt – tartalmazza a csoportvezető főnővéri feladatokat is.
· Az intézményvezető- illetve helyettes távollétében, azok teljes joggal felruházott helyettese, ide nem értve az Intézmény szempontjából stratégiai-, valamint a költségvetésben nem tervezett - ill. jelentős kiadásokkal járó egyéb döntéseket. Ilyen esetekben telefonon konzultál az Intézmény vezetőjével. Amennyiben az Intézmény vezetője nem elérhető, konzultál a fenntartó Önkormányzattal, annak vezetőjével.
· Havária esetén, az Intézmény vezetőjének, illetve helyettesének távollétében teljes jogkörrel intézkedik.

7. [bookmark: _Toc11231101]Az Intézmény dolgozóinak jogai és kötelességei

Az intézmény dolgozóinak az itt felsorolt jogai értelemszerűen kapcsolódnak munkakörükhöz és kötelességeikhez. 
 
· élni a Magyar Köztársaság törvényeiben és jogszabályaiban biztosított jogokkal; (kiemelten: a Munka Törvénykönyvében, az Egészségügyi szolgálati jogviszonyról szóló törvényben és az Egészségügyi Törvényben megfogalmazott jogokkal);
· élni az intézmény Szervezeti és Működési Szabályzatában rögzített jogokkal;
· saját feladataiknak pontos elvégzéséhez szükséges munkaköri leírás megkövetelése, betartatása;
· az intézmény terveinek, célkitűzéseinek és az intézmény jövőjét meghatározó elképzeléseknek megismerése, ezek kialakítási folyamatában való részvétel, valamint javaslattétel, kezdeményezés;
· munkájukkal összefüggő megbeszéléseken részvétel, és az ott napirenden lévő kérdésekkel kapcsolatban szabad véleménynyilvánítás;
· az intézmény által megrendelt szakmai folyóiratok, illetve munkakörüket és szakmai területüket érintő dokumentumok tanulmányozása;
· írásos beadványok, javaslatok, újítások, panaszok és észrevételek benyújtása és azokra való írásos válasz elvárása;
· a jogszabályok és a munkarend megsértésének megakadályozása;
· az intézményi dolgozók cselekvésre, tettre, vagy intézkedésre való felszólítása (beosztásra való tekintet nélkül) mindazon esetben, amikor a beteget, az intézményt, az intézményi dolgozók kollektíváját vagy egyes dolgozókat veszély fenyegeti;
· a szakterületet érintő jogszabályokban eligazodni, munkáját az abban foglaltak betartásával végezni;
· megosztja munkatársaival a napi munka során észlelt megfigyeléseit, tapasztalatait;
· felelős a munkakörébe tartozó feladatok elvégzéséért;
· a szakmai titoktartás szabályai szerint kezeli a birtokába jutott információkat;
· a munkaviszonyból eredő kötelességeinek vétkes megszegésével okozott kárért, kártérítési felelősséggel tartozik;
· köteles az előírt időben, munkaképes állapotban megjelenni és a teljes munkaidejét munkával tölteni;
· köteles a munkáját személyesen ellátni, és a tőle elvárható lelkiismeretességgel, gondossággal a munkára vonatkozó szabályok, előírások, utasítások szerint végezni;
· köteles munkatársaival együttműködni, és a munkáját úgy végezni, hogy az más egészségét, testi épségét ne veszélyeztesse, munkáját ne zavarja, anyagi kárt ne okozzon;
· a munkakörébe tartozó feladatait közvetlenül az intézményvezető irányításával végzi;
· állandóan képezni magukat, hogy minél jobban megfelelhessenek a beosztásukból eredő követelményeknek;
· a munkájukhoz szükséges információkat megszerezni, a kapott információkat felhasználni a leghatékonyabb munkateljesítmény érdekében;
· A munkakör betöltője köteles felettese utasítása alapján további olyan feladatokat is teljesíteni, amelyek jellegüknél fogva tevékenységi körébe nem tartozik, vagy amelyeket ismereti és felkészültsége alapján rá lehet bízni.

 Az Intézmény működésének leírása

· Az intézmény valamennyi dolgozója, köteles megismerni és betartani a törvényeket, illetve mindazon jogszabályokat, amelyek közvetlenül tevékenységére, illetve munkaterületére vonatkoznak.
· Az Intézményben egységes Minőségirányítási Rendszer (MIR) működik, mely szabályozza a munkafolyamatokat, meghatározza a működés protokolljait. 
· Minden dolgozónak ismernie- és alkalmaznia kell a Minőségirányítási Rendszer szabályzatait, valamint az intézet vezetője által kiadott, egyéb utasításokat, amelyek közvetlen munkakörére irányadóak.
· Ha valamely tevékenység szokásos munkarendje bármely ok miatt akadályoztatott, vagy attól eltérő, azt a szakdolgozó haladéktalanul köteles azt a felettesének jelenteni.
· Munkahelyéről munkaidőben engedély nélkül senki nem távozhat el.
· Valamennyi dolgozó munkájában alapvető követelménynek kell, tekinteni az ellátottak érdekeit.
· Munkaköri leírások tartalmazzák feladataik pontos elvégzését.
· Valamennyi dolgozóra vonatkozik az orvosi titoktartás.

[bookmark: _Toc11231181]8.2.  GYÓGYÍTÓ- MEGELŐZŐ SZOLGÁLTATÁSOK
[bookmark: _Toc487718864][bookmark: _Toc11231182]8.2.1. Szakorvosi tevékenység

Az orvosi szakmák és tevékenység szerint szervezett munkahelyek - a szakorvos, mint munkahelyi vezető irányításával - önállóan tevékenykednek, egy vagy több (a szükséges létszámú) szakdolgozóval. A szakorvosi feladatok koordinálását az intézményvezető főorvos és a főnővér végzi.

8.2.2. Működő szakrendelések és tevékenységek
· általános belgyógyászat
· általános szülészet- és nőgyógyászat
· általános szemészet
· tüdőgyógyászat
· tüdőgondozás
· tüdőszűrés
· orvosi klinikai laboratórium
· röntgen diagnosztika
· ultrahang diagnosztika
· általános traumatológia
· gyógytorna, masszázs
· általános sebészet
· fül-orr-gége gyógyászat
· általános neurológia
· reumatológia és fizioterápia
· pszichiátria
· urológia


8.2.3.  Egészségfejlesztési Iroda (EFI)

Az Intézményben Egészségfejlesztési Iroda működik. Célja a krónikus, nem-fertőző betegségek, valamint a megelőzhető, korai halálozások csökkentése érdekében, az egészséges életmódot ösztönző, egyéni és közösségi magatartásminták kialakítása szervezett egészségre nevelő és szemléletformáló életmódprogramok keretében.

Ellátott települések: Tass – Szalkszentmárton – Dunavecse – Kunszentmiklós – Apostag – Dunaegyháza - Újsolt – Solt – Kunpeszér - Kunadacs

8.3.1.   Szakorvosi szolgálat

A lakosság szakellátása egy központi épületben történik, amely Dunavecse Vasút u.8. szám alatti épületben helyezkedik el.

Az általános járóbeteg – szakellátás a beteg folyamatos ellátását, gondozását végző orvos beutalása, vagy a beteg jelentkezése alapján, szakorvos által végzett egyszeri, illetve alkalomszerű egészségügyi ellátás, továbbá a fekvőbeteg – ellátást nem igénylő, krónikus betegség esetén a folyamatos szakorvosi gondozás.   

A járóbeteg – szakellátás olyan betegségek ellátására szervezett egészségügyi ellátás, amely különleges szaktudást, illetve speciális anyagi, tárgyi és szakmai felkészültséget igényel.  

Az általános járóbeteg – szakellátás mellett a betegségek gyakorisága alapján meghatározott lakosságszámra – a külön jogszabályokban foglaltak szerint – biztosítani kell speciális, diagnosztikai és terápiás hátérrel működő járóbeteg szakellátást. 

A szakrendelések

A betegek fogadási rendjét a kialakított, és a Nemzeti Egészségbiztosítási Alapkezelő- Szakigazgatási Szervével szerződésben lekötött szakmai kapacitásoknak megfelelően intézményvezető főorvosi intézkedés szabályozza. 

A járóbeteg-ellátásra területileg illetékes szolgáltatóként ellátjuk azokat a pácienseket, akiknek  
· a bejelentett lakóhelye vagy tartózkodási helye, 
· a háziorvosa beutalása esetén, ha annak telephelye az ellátási területen belül helyezkedik el,
· a sürgős ellátást igénylő betegeket soron kívül fogadjuk.

Beutaló nélkül vehetik igénybe:
· a külön jogszabály alapján megjelölt szakrendeléseket,
· sürgősségi esetben valamennyi szakrendelést.

A betegfogadás rendjét, és a rendelési időket naprakész állapotban ki kell függeszteni a rendelő váróhelyiségében, meg kell jelentetni az Intézmény és az Önkormányzat honlapján, és meg kell küldeni a Bács-Kiskun Megyei Kormányhivatal Népegészségügyi Szakigazgatási Szervének, valamint az ellátási területen dolgozó háziorvosoknak.

A szakrendelések előjegyzés alapján – az erre vonatkozó intézményvezetői utasítás szerint - fogadják betegeket, kivéve a sürgős ellátást igénylő betegeket.  

Jelentkezéskor valamennyi szakrendelésen kérni kell a beteg biztosítási kártyájának bemutatását és minden esetben ellenőrizni kell a személyazonosságot s a TAJ kártya érvényességét.

A beutaló-köteles rendelések csak a jogszabályok által előírt adatokat tartalmazó orvosi beutalóval vehetők igénybe. 

A progresszív betegellátás keretében elérhető szakrendeléseket a Bács-Kiskun Megyei Kormányhivatal Népegészségügyi Szakigazgatási Szerve által kialakított betegbeutalási rend határozza meg.

A járóbeteg rendelés igénybevétele

A betegek a járóbeteg szakrendeléseket a beutalásra vonatkozó jogszabályok és rendelkezések figyelembevételével, a fogadás időpontjának előjegyeztetésével vagy a nélkül vehetik igénybe.

Előjegyzés esetén a beteg a járóbeteg szakrendelést előre meghatározott időpontban keresi fel. Az előjegyzésnél a keresőképtelen állományban lévő betegeket – a vonatkozó törvényi előírások figyelembevételével – előnyben kell részesíteni.
Előjegyzése nélkül vehető igénybe a szakrendelés:
· elsősegélynyújtás céljából, vagy
· akit valamely szakrendelés utal ugyanazon a napon egy másik szakrendelésre vizsgálat vagy gyógykezelés céljából.

Azokon a szakrendeléseken, ahol nincs irányított betegrendelés, a jelentkező vagy beutalt betegeket – a sürgős ellátásra szorulók kivételével – az érkezés sorrendjében kell ellátni. 

A járóbeteg szakrendelésen azokat a betegeket, akik a rendelési idő tartama alatt jelentkeznek, fogadni kell, meg kell vizsgálni, állapotától függően el kell látni, illetve előjegyezni.

A járóbeteg rendelés szakorvosa a betegek vizsgálatát és gyógykezelését az érvényben lévő szakmai irányelvekkel összhangban végzi. A beteg érdekében el kell végezni vagy végeztetni mindazokat a vizsgálatokat, amelyek a betegség megállapításához a beteg állapotának megítéléséhez, vagy a gyógykezelés eredményességének értékeléséhez szükségesek.

Szakrendelésen megjelent betegnél nem csak a kért szakorvosi vizsgálatot, hanem – az indokok gondos mérlegelésével – az azzal összefüggésben szükségesnek látszó kiegészítő szakvizsgálatokat is el kell végez(tet)ni.

A szakrendelésen a beteg vizsgálatában csak azok az egészségügyi dolgozók vehetnek részt, illetve a vizsgáló helyiségben csak azok tartózkodhatnak, akiknek állandó szolgálati helye a szakrendelés.

Az orvosi etika és titoktartás követelményeit valamennyi rendelésen és ügyeleten maradéktalanul érvényesíteni kell.


8.3.4. Szakrendelések, gondozó intézetek, alapellátás kapcsolatrendszere, együttműködése

A tulajdonos önkormányzattal való kapcsolattartás az intézményvezető feladata. Gazdasági, finanszírozási kérdésekben a tájékoztatás, kapcsolattartás átruházott jogkörben az Önkormányzat pénzügyi vezetőjének feladata. A finanszírozóval (Nemzeti Egészségbiztosítási Alapkezelő- Szakigazgatási Szerve) intézményi szinten a kapcsolattartás az intézményvezető feladata. Az intézmény gazdálkodását, finanszírozását érintő kérdésekben az önkormányzat gazdasági, s pénzügyi vezetőjével közösen képviselik az intézményt.

Szakmai felügyeleti szervekkel (Bács-Kiskun Kormányhivatal Népegészségügyi Szakigazgatási Szerve, Orvosi Kamara, szak-főorvosok) a kapcsolattartás az intézményvezető feladata. Konkrét szakmai kérdésekben a kapcsolattartás az illetékes szakrendelést vezető szakorvosok bevonásával történik.

Az Egészségügyi Centrum feladata a vonzáskörzetben dolgozó háziorvosok tájékoztatása a rendelőben történt változásokról, különösen a rendelési idők, a rendelést végző orvos személyének változásáról. Időközönként a vezetés tájékoztatja a háziorvosokat a végrehajtott fejlesztésekről, új vizsgálati és kezelési lehetőségekről. A tájékoztatás szükség szerint közvetlenül az alapellátást végző orvosok felé történik, de kihasználják a más szervek által (Bács-Kiskun Kormányhivatal Népegészségügyi Szakigazgatási Szerve, Nemzeti Egészségbiztosítási Alapkezelő- Szakigazgatási Szerve, Kamara stb.) szervezett továbbképzéseket és tájékoztatókat.

Az intézmény járóbeteg szakellátást végző szakrendelésein a szakdolgozók és a gazdaságos betegellátás érdekében kötelesek szorosan együttműködni egymással és az alapellátás szolgálatainak, gondozóknak minden szükséges segítséget megadni.

Az intézményben integrált számítógépes betegellátó rendszer működik. 

Az adatvédelmi szabályok figyelembevételével a beteg korábbi ellátási adatait mind a háziorvosok, mind a szakrendelésen végző orvosok megtekinthetik.

Az intézményben minden megjelent betegről a szakma szabályainak megfelelő dokumentációt kell vezetni, úgy, hogy az megjelenjen a központi rendszerben. 

A rendelésen dolgozó orvos és szakdolgozó kötelessége a beteg személyi jogainak, adatvédelmének biztosítása.

A számítógépes rendszerben napi adatmentés kötelező, de időszakonként teljes mentést kell végezni.

A dokumentáció rögzítése elektronikus úton történik, de a kezelések befejezésével a beteg részére nyomtatott kórtörténetet kell adni.

A részletes szabályozást az iratkezelési-és adatvédelmi szabályzat tartalmazza.

A szakrendelés orvosa a beteget betegségétől és állapotától függően részesíti gyógykezelésben:
· Ha a beteg kezelésére a szakvizsgálat alapján háziorvosa, vagy a szakvizsgálatot végző más szakorvos illetékes, a beteget a lelet(ek) és szakvélemény közlésével hozzá kell irányítani.
· Ha a beteg szakorvosi kezelésre szorul, gyógykezelésben részesíti, részére szükség szerint gyógyszert, gyógyászati segédeszközt rendel, a gyógykezeléssel és a követendő életmóddal kapcsolatos felvilágosítást megadja, és a beteget a lelet(ek), valamint a gyógyeljárásra és szakorvosi ellenőrzésre vonatkozó javaslatának közlésével háziorvoshoz irányítja.
· Ha a beteg intézeti kivizsgálásra, gyógykezelésre, ápolásra szorul, a szakrendelés orvosa intézkedik beutalása iránt, illetőleg felvételre előjegyezteti, indIndokolt esetben szanatóriumi beutalásra tesz javaslatot.
· Amennyiben a betegség megállapításához, a célszerű gyógykezelés megítéléséhez többirányú szakvizsgálat látszik szükségesnek, ennek megítélése céljából az illetékes szakorvos bevonásával konzíliumot kell tartani.
· A konzíliumot a szakrendelés vezetője kezdeményezi, figyelembe véve a kezelőorvos(háziorvos) javaslatát.
· Konzíliumon a beteg vizsgálatát és ellátását végző szakorvos és a felkért konzíliárius szakorvos/ok/ vannak jelen. A tanácskozás eredményét /eltérés esetén a különböző véleményeket is/ illetőleg a tanácskozás alapján végzett további szakvizsgálatok eredményét írásban kell rögzíteni a beteg számítógépes kartonján. Mindezek figyelembevételével a szakrendelés vezetője dönt a beteg további vizsgálatáról és kezeléséről.
· A szakrendeléseken nem alkalmazható olyan orvosi beavatkozás, amely az orvostudomány mindenkori állása, illetőleg a vonatkozó jogszabályok szerint kizárólag fekvőbeteg gyógyintézetben végezhető el.
· Minden szakrendelést vezető orvos, ha a beteg vizsgálatakor olyan megbetegedést észlel, vagy kialakult állapotot fedez fel, amely a vizsgált személyt gépjármű vezetésére alkalmatlanná teszi, köteles felhívni a beteg háziorvosa figyelmét.

· Általában érkezési sorrend szerint kell a betegeket ellátni, de a szakrendelést vezető orvos saját hatáskörében és felelősség vállalásával attól eltérhet.
· A beteg vizsgálatakor a rendelőben az oda beosztott dolgozókon kívül csak olyan személy tartózkodhat, akinek jelenlétét a szakrendelést vezető orvos engedélyezte.
· A betegvizsgálat a szakma szabályai szerint kell, hogy történjen, betartva az etikai szabályokat is.
· A beteg érdekében a szakvizsgálatot követően el kell végezni vagy végeztetni mindazon vizsgálatokat, melyek a betegség megállapításához, a beteg állapotának pontos megítéléséhez, gyógykezeléséhez, annak eredményessége megítéléséhez és a keresőképesség elbírálásához szakmailag szükségesek, valamint ezeket a beteg dokumentációjában rögzíteni kell.
· Fekvőbeteg gyógyintézeti ellátásra szoruló betegnél - a sürgős felvételtől eltekintve a szakmai irányelvek által szabályozott körben feltétlenül szükséges vagy ajánlott vizsgálatokat el kell végezni. 
· A szakrendelések kötelesek együttműködni amennyiben a betegség megállapításához, gyógykezelésének meghatározásához többirányú szakvizsgálat és megítélés szükséges szaktanácskozást kell tartani.
· A szakrendeléseken - sürgős szükség esetét kivéve - olyan orvosi beavatkozás nem alkalmazható, amely az orvostudomány mindenkori állása, illetőleg vonatkozó jogszabályok szerint kizárólag fekvőbeteg gyógyintézetben végezhető el.
· Az egyes szakrendeléseket vezető orvosok szakterületük szakmai irányelveit és az orvosetika követelményeit betartva megfelelően és folyamatosan támogatni kötelesek az alapellátás működését.
· A gondozók az intézet szervezetében integrálódva, saját területük működési előírásait betartva végzik tevékenységüket, és kapcsolatot tartanak az alapellátással.
· A szakrendelések dolgozói közvetlen és részletes feladatait a munkaköri leírásuk tartalmazza.

9.1. [bookmark: _Toc11231195]AZ INTÉZMÉNY HELYETTESÍTÉSI RENDJE

A Dr. Kolozs Gergely Egészségügyi Kistérségi Centrumban folyó munkát a dolgozók időleges vagy tartós távolléte nem akadályozhatja. 
Az Intézményvezető helyettese az orvosigazgató.
A dolgozók távolléte esetére a helyettesítés rendjének kidolgozása az intézmény vezetőjének, helyettesének, illetve a szervezeti egység vezetőjének a feladata. 
A helyettesítéssel kapcsolatos, egyes dolgozókat érintő – konkrét - feladatokat a munkaköri leírásokban kell rögzíteni. 
Az intézményen belüli helyettesítés rendjét az intézményvezető belső utasításban szabályozhatja.
9.2. [bookmark: _Toc487618685][bookmark: _Toc487618998][bookmark: _Toc487619120][bookmark: _Toc487717040][bookmark: _Toc487717882][bookmark: _Toc487718294][bookmark: _Toc487718655][bookmark: _Toc487718878][bookmark: _Toc11229322][bookmark: _Toc11229449][bookmark: _Toc11229865][bookmark: _Toc11230753][bookmark: _Toc11231015][bookmark: _Toc11231196][bookmark: _Toc11231197] AZ INTÉZMÉNYI MUNKAKÖRI LEÍRÁSOK

A Dr. Kolozs Gergely Kistérségi Egészségügyi Centrumban foglalkoztatott dolgozók feladatainak leírását a munkaköri leírások tartalmazzák. A munkaköri leírásoknak tartalmazniuk kell a foglalkoztatott dolgozók jogállását, a szervezetben elfoglalt munkakörnek megfelelően feladatait, jogait és kötelezettségeit névre szólóan.

A munkaköri leírások elkészítéséért és aktualizálásáért felelős az intézményvezető és helyettese.
9.3. [bookmark: _Toc11231198]	AZ INTÉZMÉNYI KAPCSOLATTARTÁS RENDJE ÉS FORMÁI
9.3.1. [bookmark: _Toc487718881][bookmark: _Toc11231199]Belső kapcsolattartás formái

Az intézmény feladatainak hatékonyabb ellátása érdekében a belső szervezeti egységek egymással szoros kapcsolatot tartanak. 

Az együttműködés során a szervezeti egységeknek minden olyan intézkedésnél, amely más szervezeti egység működési területét érinti, az intézkedést megelőzően egyeztetési kötelezettségük van. 

Az eredményesebb működés elősegítése érdekében az intézmény szakmai szervezetekkel, társintézményekkel, gazdálkodó szervezetekkel együttműködési megállapodást köthet

Az intézményen belüli kapcsolattartás fórumai
· vezetői értekezlet (havonta)
· munkaértekezlet (havonta)
· megbeszélések (aktualitástól függően)

9.3.2. Intézményen kívüli kapcsolattartás formái 
· intézménylátogatás (kölcsönös)
· szakmai tapasztalatcsere
· szakmai napokra, kiállításra való meghívás, illetve részvétel
· rendszeres kapcsolattartás háziorvosokkal  


9.3.3. Nyilatkozat tömegtájékoztató szervek részére

A tömegtájékoztató eszközök munkatársainak tevékenységét az intézmény dolgozóinak az alábbi szabályok betartása mellett kell elősegíteniük:
· A televízió, a rádió és az írott sajtó képviselőinek adott mindennemű felvilágosítás nyilatkozatnak minősül.
· Az intézményt érintő kérdésekben a tájékoztatásra, illetve nyilatkozatadásra az intézményvezető vagy az általa esetenként megbízott személy jogosult.
· A közölt adatok szakszerűségéért és pontosságáért, a tények objektív ismertetéséért a nyilatkozó felel.
· A nyilatkozatok megtételekor minden esetben tekintettel kell lenni a hivatali titoktartásra vonatkozó rendelkezésekre, valamint az intézmény jó hírnevére és érdekeire.
· Nem adható nyilatkozat olyan üggyel, ténnyel és körülménnyel kapcsolatban, amelynek idő előtti nyilvánosságra hozatala az intézmény tevékenységében zavart, az intézménynek anyagi, vagy erkölcsi kárt okozna, továbbá olyan kérdésekről, amelyeknél a döntés nem a nyilatkozattevő hatáskörébe tartozik.
· A nyilatkozattevőnek joga van arra, hogy a vele készített riport kész anyagát a közlés előtt megismerje


9.3.4. Az intézmény munkaidő beosztása

Valamennyi dolgozó munkaidő beosztását a munkaköri leírása pontosan rögzíti.


9.3.5. Bélyegzők használata, kezelése

· Valamennyi cégszerű aláírásnál cégbélyegzőt kell használni. 
· Az intézményben egy darab cégszerű bélyegzőt és az egy darab fejbélyegzőt az intézmény vezetője őrzi. 
· Az átvevő személyesen felelős a bélyegzők megőrzéséért. 
· A cégbélyegzők beszerzéséről és kiadásáról, nyilvántartásáról, cseréjéről a gazdálkodási csoportvezető gondoskodik, illetve a bélyegző elvesztése esetén az előírások szerint jár el.


9.3.6. Az intézmény ügyiratkezelése

· Az intézménybe a beérkező iratok bontását az intézményvezető (távollétében az intézményvezető helyettes) végzi
· Az ügyiratkezelést az Iratkezelési Szabályzatban foglalt előírások alapján kell végezni. 
· [bookmark: _GoBack]Az Iratkezelési Szabályzat tartalmazza a kiadmányozás rendjét az intézményvezető és az egyes szakmai egységek vonatkozásában. 
· A kiadmányozáshoz kapcsolódóan a szabályzat rendelkezik az intézmény és a szakmai egységek bélyegzőinek használatáról és kezeléséről is.
 

9.3.7. A vezetői ellenőrzés

Az intézményben minden vezető állású dolgozó (vezetési szintjének megfelelő) ellenőrzési tevékenysége folyamatos, melyet az érvényben lévő jogszabályok, rendeletek, a fenntartó utasításai, az érvényben lévő szabályzatok és utasítások figyelembevételével kell végezni.
Az ellenőrzés főbb módszerei:
· Az irányításuk alá tartozó csoportok, beosztott munkatársak rendszeres beszámoltatása a végzett munkáról, javaslataik, észrevételeik értékelése, szükséges esetben intézkedés megtétele.
· Személyes, helyszíni ellenőrzés.

Az ellenőrzés során feltárt hiányosságok megszüntetésére saját hatáskörben intézkedik, felettesének tesz javaslatot, súlyosabb esetben fegyelmi felelősségre vonást kezdeményez.

9.3.8. A szabadság kiadásának szabályai

· A szabadság mértéke az egészségügyi szolgálati jogviszony szerinti meghatározott nap
· A szabadságot mindig az esedékességének évében ki kell venni. 
· A szabadság kiadásának időpontját a dolgozó előzetes meghallgatása után az intézményvezető határozza meg. 
· A szabadságot minden esetben kérni kell, soha senki nem mehet el még egy napra sem bejelentés nélkül.
· A szabadságot pénzben kifizetni nem lehet, csak a munkaviszony megszűnése esetén.
· A betegszabadság, betegállományba vétel vagy egyéb akadályoztatás esetén családtag által üzenni kell, vagy személyesen vagy, telefonon kell bejelenteni a kényszerű hiányzást.
· Ha a dolgozó három napon belül nem jelenti be, vagy nem jelenti be a távolmaradását, tehát ha három napig igazolatlanul marad távol a munkájától, a munkaviszonyát a munkáltató azonnali hatállyal megszüntetheti.
        
9.3.9. Az intézmény munkavégzéssel kapcsolatos szabályai
	
· A munkaviszony az egészségügyi szolgálati jogviszonyról szóló 2020. évi C. törvény alapján jön létre.
· A munkavégzés teljesítése az intézmény vezetője által kijelölt munkahelyen, az ott érvényben lévő szabályok és a kinevezési okmányban leírtak szerint történik.
· A dolgozó köteles a munkakörébe tartozó munkát képességei kifejtésével, az elvárható szakértelemmel és pontossággal végezni, a hivatali titkot megtartani. 
· Ezen túlmenően nem közölhet illetéktelen személlyel olyan adatot, amely a munkaköre betöltésével összefüggésben jutott tudomására és amelynek közlése a munkáltatóra, vagy a kliensekre hátrányos következményekkel járhat. 
· Ha a jogszabályban előírt adatszolgáltatási kötelezettség nem áll fenn, nem adható felvilágosítás azokban a kérdésekben, amelyek hivatali titoknak minősülnek és amelyek nyilvánosságra kerülése az intézmény vagy a kliens érdekeit sértené.
· Az egészségügyi szolgálati jogviszonyban foglalkoztatottak, illetve szolgáltatást igénybe vevők személyes adatainak kezelője az intézményvezető, aki köteles a személyes adatok védelméről szóló jogszabályban foglaltak szerint kezelni az adatokat. 
· Azok a vezetők, munkatársak, akik munkavégzésük során személyes adatot kezelnek, kötelesek az adatvédelmi törvény szerint az adatokat kezelni. 
· Személyes adatokat csak a jogszabályban meghatározott szervek, személyek részére, az intézményvezető előzetes engedélyével lehet kiadni. 

9.3.10. Vezetői értekezlet

Az intézményvezető havonta legalább egy alkalommal vezetői értekezletet tart. A vezetői értekezleten részt vesznek a szakmai vezetők és a szervezeti egység vezetője.

Az értekezleten a szakmai vezetők beszámolnak az adott időszakban végzett tevékenységükről:
· a csoportok közötti együttműködésről, a munkamegosztásról, az elvégzett feladatokról,
· a soron lévő feladatok szervezési, eszközgazdálkodási, pénzügyi igényeiről,
· meghatározzák és rögzítik az operatív szervezési, munkaszervezési intézkedéseket.


9.3.11. Szakmai munkaértekezlet

Üléseit előre meghirdetett időpontban tartja, a szervezeti egység szakdolgozóinak a részvétel kötelező.

9.3.12. Dolgozói értekezlet  

Az intézményvezető döntése szerint, de évente legalább egy alkalommal dolgozói értekezletet hív össze.
Az értekezletre meg kell hívni az intézmény valamennyi dolgozóját. 
Az értekezleten az éves beszámoló alapján értékelik az eltelt időszak feladatait és azok teljesítését, a munkáltatói és munkavállalói kötelezettségek teljesítését és a következő időszak feladatait. 
Az értekezletről emlékeztető feljegyzés készül.
 
9.3.13. Betegjogi képviselő

Elérhetősége jól láthatóan kifüggesztésre kerül az intézményben, valamint megtekinthető a honlapon.

A Szervezeti és Működési Szabályzat érvényességéhez a fenntartó szerv jóváhagyása szükséges.

Az SZMSZ a jóváhagyást követő napon, kihirdetéssel lép hatályba. A kihirdetés az intézmény vezetője által történik, a szabályzatot az érintett egészségügyi szolgálati jogviszonyban foglalkoztatottakkal ismerteti, és hozzáférhető elhelyezéséről gondoskodik.

Az SZMSZ mellékletei annak részét képezik, aktualizálásuk együttesen történik.

Jelen szabályzat bármikor módosítható, és szükséges azt módosítani, ha a vonatkozó jogszabályok lényeges kérdéseket tekintve megváltoznak, illetve az alapító okirat módosítása indokolja. A módosítást is jóvá kell hagyni, majd azt megfelelő módon ismertetni szükséges.




Dunavecse, 2025. február 25. 

                                                                                Dr. Pándi Ottó
                                                                               intézményvezető 

1. sz. melléklet: Az Intézmény szervezeti diagramja
2. sz. melléklet: Az Egészségügyi Centrum házirendje
3. sz. melléklet: Az Egészségügyi Centrum szakrendeléseinek rendelési ideje
4. sz. melléklet: Bélyegzők


1.sz. melléklet

2.sz. melléklet

 Dunavecse Város Önkormányzata Dr Kolozs Gergely Kistérségi Egészségügyi Centrum
6087 Dunavecse, Vasút u. 8.

A járóbeteg szakellátás szolgáltatásainak igénybevételéről és azok általános rendtartásáról az 1997. évi CLIV. Törvény rendelkezik.

Kérjük betegeinket, valamint kísérőiket, hogy önmaguk és betegtársaik érdekében, a zavartalan gyógyító munka segítéséért a HÁZIREND betartására.

· Az Egészségügyi Centrum az engedélyezett rendelési időknek megfelelően áll a betegek rendelkezésére. 

· A járóbetegeknek a betegfelvételnél kell jelentkezni, ahol a szükséges adatokat 
(beutaló, személyi adatok, TAJ szám ellenőrzés, stb.) számítógépes rendszerbe rögzítik, a megfelelő felvilágosítást, tájékoztatást a dolgozok megadják.

· A rendelésekkel kapcsolatos információk az intézményben kitett tájékoztatókon, a rendelők ajtaján és a http://www.dunavecseszakrendelo.hu/szakrendeles honlapon találhatók meg.  

· Az intézmény vezetői illetékesek a betegpanaszok kivizsgálására, meghallgatására, a betegek panaszaikat  - észrevételeiket írásban is megtehetik. 

· A betegjogi képviselő elérhetősége az intézmény területén kiírásra került.

· Az intézmény területén tilos dohányozni, dohányzásra kijelölt hely az intézmény területén kívül van.

· Felhívjuk tisztelt betegeink figyelmét, hogy értéktárgyaikat ne hagyják őrizetlenül, mert azokért nem áll módunkban felelősséget vállalni.

· Az intézményben kérjük a kulturált viselkedést, saját és betegtársaik érdekében a hangoskodás – kiabálás nem megengedett!

· Az Egészségügyi Centrumban dolgozók az Egészségügyi Törvény 139 §-a alapján közfeladatot ellátó személynek minősülnek, ezért az ellenük alkalmazott fenyegetés, erőszak a BTK 311 §-a alapján bűncselekmény
3.sz. melléklet

 Dunavecse Város Önkormányzat 
Dr. Kolozs Gergely Kistérségi Egészségügyi Centrum
6087 Dunavecse, Vasút u. 8.

Előjegyzést lehet kérni telefonon a 78/ 437-037- es telefonszámon, illetve személyesen a recepción. 

Az intézmény bélyegzőjének felirata, lenyomata

Egészségügyi Centrum: 

hosszú bélyegző:    Dunavecse Város Önkormányzat Dr. Kolozs Gergely Kistérségi 
                                Egészségügyi Centrum 
                                6087. Dunavecse, Vasút u. 8.
		         Adószám: 16638769-2-03

kerek bélyegző:      Dunavecse Város Önkormányzat Dr. Kolozs Gergely Kistérségi 
                                Egészségügyi Centrum 
                                közepén a Magyar Köztársaság hivatalos címerével


Az intézmény bélyegzőjének használatáról, nyilvántartásának rendjéről az intézményvezető rendelkezik.

Gazdálkodási csoportvezető

